gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl es es pt gl gl gl gl en gl gl de en sv fr de de it gl gl gl gl gl gl es gl es gl gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - "Secuestro express" na Deputación de Pontevedra
Cuarta feira, 28 de setembro de 2022
Louzán acabou recibindo os traballadores
A institución pechou durante dúas horas as portas do edificio por medo a que operarios de Trèves o ocupasen. Cargos públicos alleos ao ente permaneceron recluídos.
Tags: conflito laboral Deputación de Pontevedra peche Rafael Louzán Trèves
Representantes da CIG (esq.) e da UXT
Durante dúas horas, a Deputación de Pontevedra pechou as súas portas este martes pola mañá. Literalmente. Mesmo a entrada principal permaneceu bloqueada polo interior con listóns. A razón, informaron desde o organismo, é que o cento de traballadores de Trèves -en pleno conflito laboral- "ameazaran con tomar o edificio". Finalmente, pouco antes das 12.00 horas, o presidente Rafael Louzán ordeou abrir e accedeu a recibir os representantes dos operarios.
"Estamos secuestrados", afirmaba o director de Comunicación do ente provincial, Martín Fernández, este martes pola mañá. "A xente non pode entrar nin saír. A alcaldesa de Cangas (Clara Millán) está no interior e o presidente da Mesa (Carlos Callón), que tiña unha xuntanza co presidente da Deputación (Rafael Louzán) non puido acceder", sinalaba.
A razón de fechar as portas, segundo Fernández, adoptouse debido a toma do salón de plenos hai un par de semanas polos operarios e operarias de Trèves. Porén, representantes sindicais vían as cousas doutro xeito. Xosé Fernández Piñeiro, secretario nacional do sector da CIG, afirmaba que a situación podería "mesmo rozar o delicto", ao ser a sede da Deputación un edificio público.
Fernández Piñeiro dixo que a protesta era "pacífica" e "sen ánimo de entorpecer o traballo dos funcionarios". A razón de se concentrar diante do inmóbel do ente provincial é "pedirlle explicacións a Louzán", que "durante un mitin electoral prometeulles aos traballadores que os recibiría na Deputación, que era a súa casa".
Os 133 empregados da empresa Trèves, auxiliar da automobilística PSA-Peugeot-Citröen, exixen un compromiso "real" da Administración para evitar os despedimentos previstos pola multinacional francesa, que presentou un ERE.
A factoría, situada na Avenida de Vigo, pretende extinguir até final de ano os postos de traballo. Os operarios retomaron este mes as mobilizacións. Trèves ten previsto pechar a nave e trasladala a Marrocos.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
As traballadoras de Trèves, camiño do edificio / Fotos: Zélia Garcia (clique para ampliar)
As operarias esperaron no exterior do edificio a seren recibidas / Foto: Zélia Garcia (clique para ampliar)
Finalmente, antes de que chegase a Policía, Louzán aceptou recibilas / Foto: Zélia Garcia (clique para ampliar)
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto